CELEX: 62020TN0041
Language: mt
Date: 2020-01-24 00:00:00
Title: Kawża T-41/20: Rikors ippreżentat fl-24 ta’ Jannar 2020 – Di Bernardo vs Il-Kummissjoni

9.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 77/60
            
         
      Rikors ippreżentat fl-24 ta’ Jannar 2020 – Di Bernardo vs Il-Kummissjoni
      (Kawża T-41/20)
      (2020/C 77/81)
      Lingwa tal-kawża: il-Franċiż
      
         Partijiet
      
      
         Rikorrent: Danilo Di Bernardo (Brussell, il-Belġju) (rappreżentanti: S. Orlandi u T. Martin, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-13 ta’ Marzu 2019 meħuda sabiex teżegwixxi s-sentenza tad-29 ta’ Novembru 2018 fil-Kawża T-811/16;
               
            
                  —
               
               
                  tikkundanna lill-Kummissjoni tħallas lir-rikorrent, bħala kumpens għad-dannu materjali kkawżat lir-rikorrent, is-somma ta’ EUR 50 000 kif ukoll is-somma ta’ EUR 7 000, bla ħsara għal żidiet fil-mori tal-kawża, bħala kumpens għad-dannu morali subit minnu;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq ksur tal-avviż għall-kompetizzjoni mill-bord tal-għażla sa fejn il-kriterji ta’ ammissjoni li adotta jirrestrinġu illegalment il-portata tal-imsemmi avviż. Ir-rikorrent isostni f’dan ir-rigward li billi adotta kriterji ta’ ammissjoni li jkollhom bħala effett li jeskludu t-teħid inkunsiderazzjoni ta’ esperjenza komparabbli għal dik tar-rikorrent, esperjenza li hija għaldaqstant komparabbli mar-rekwiżiti tal-avviż għall-kompetizzjoni, il-bord kiser dan l-avviż.
               
            
                  2.
               
               
                  It-tieni motiv ibbażat fuq żbalji manifesti ta’ evalwazzjoni li vvizzjaw id-deċiżjoni kkontestata u li jirrigwardaw il-kwistjoni li jsur magħruf jekk l-esperjenza professjonali tar-rikorrent hijiex marbuta man-natura tal-funzjonijiet deskritti fl-avviż għall-kompetizzjoni.